ร้าน BANANA STEAK เป็นร้านสเต็กเปิดใหม่ล่าสุดของหาดใหญ่เลยค่ะ ตัวร้านเป็นสีเหลืองตั้งโดดเด่นอยู่หน้าโรงเรียนแสงทองวิทยาเลย ร้านนี้เนี่ยมีครัวแบบโอเพ่นด้วย ทำให้เราสามารถเห็นตอนพ่อครัวกำลังทำอาหารได้ 
      การสั่งอาหารก็จะมีเป็นกระดาษรายการมาให้เลือกติ๊กเลยค่ะว่าอยากจะทานอะไร วันที่มาทานมาถึงร้านประมาณเกือบ 6 โมงแล้วแต่พวกรายการเนื้อยังหมักไม่เสร็จ เลยสั่งเป็นพอร์คชอพกับหมูบาร์บีคิวมาลองดู ระหว่างรออาหารก็จะมีกล้วยทอดกับขนมปังเนยให้ทานฟรีด้วย ❤️❤️
     พอร์คชอพ ,, เสิร์ฟมาชิ้นใหญ่เลยค่ะในกระทะร้อน ราดซอสมาแบบชุ่มๆด้วย รสชาติพอทานได้ค่ะ
     เสต๊กหมูบาร์บีคิว ,, เมนูนี้ก็เสิร์ฟมาบนจานร้อนเหมือนกัน โดยเนื้อหมูจะทำการหั่นเป็นชิ้นขนาดพอดีทานมาแล้วด้วยก่อนจะราดซอสปรุงรสมาแบบชุ่มฉ่ำเลย จานนี้รสชาติไม่ค่อยถูกใจค่ะ ซอสยังไม่โดนเท่าไร 
     สปาเกตตี้คาร์โบนาน่า ,, อร่อยดีค่ะ แต่เสริฟแล้วต้องรีบทานหน่อยไม่งั้นซอสจะติดกับเส้นหมด